प्राण (अभिनेता)

प्राण (जन्म: 12 फ़रवरी 1920; मृत्यु: 12 जुलाई 2013) हिन्दी फ़िल्मों के एक प्रमुख चरित्र अभिनेता थे जो मुख्यतः अपनी खलनायक की भूमिका के लिये जाने जाते हैं। कई बार फ़िल्मफ़ेयर पुरस्कार तथा बंगाली फ़िल्म जर्नलिस्ट्स एसोसिएशन अवार्ड्स जीतने वाले इस भारतीय अभिनेता ने हिन्दी सिनेमा में 1940 से 1990 के दशक तक दमदार खलनायक और नायक का अभिनय किया। उन्होंने प्रारम्भ में 1940 से 1947 तक नायक के रूप में फ़िल्मों में अभिनय किया। इसके अलावा खलनायक की भूमिका में अभिनय 1942 से 1991 तक जारी रखा। उन्होंने 1948 से 2007 तक सहायक अभिनेता की तर्ज पर भी काम किया।

अपने उर्वर अभिनय काल के दौरान उन्होंने 350 से अधिक फ़िल्मों में काम किया। उन्होंने खानदान (1942), पिलपिली साहेब (1954) और हलाकू (1956) जैसी फ़िल्मों में मुख्य अभिनेता की भूमिका निभायी। उनका सर्वश्रेष्ठ अभिनय मधुमती (1958), जिस देश में गंगा बहती है (1960), उपकार (1967), शहीद (1965), आँसू बन गये फूल (1969), जॉनी मेरा नाम (1970), विक्टोरिया नम्बर २०३ (1972), बे-ईमान (1972), ज़ंजीर (1973), डॉन (1978) और दुनिया (1984) फ़िल्मों में माना जाता है।

प्राण ने अपने कैरियर के दौरान विभिन्न पुरस्कार और सम्मान अपने नाम किये। उन्होंने 1967, 1969 और 1972 में फ़िल्मफ़ेयर सर्वश्रेष्ठ सहायक अभिनेता पुरस्कार और 1997 में फ़िल्मफेयर लाइफटाइम एचीवमेंट अवार्ड जीता। उन्हें सन् 2000 में स्टारडस्ट द्वारा 'मिलेनियम के खलनायक' द्वारा पुरस्कृत किया गया। 2001 में भारत सरकार ने उन्हें पद्म भूषण से सम्मानित किया और भारतीय सिनेमा में योगदान के लिये 2013 में दादा साहब फाल्के सम्मान से नवाजा गया। 2010 में सीएनएन की सर्वश्रेष्ठ 25 सर्वकालिक एशियाई अभिनेताओं में चुना गया।

 व्यक्तिगत जीवन 
12 फ़रवरी 1920 को दिल्ली में पैदा हुये प्राण ने सैकड़ों फ़िल्मों में यादगार भूमिकाएँ निभाईं। प्राण के पिता लाला केवल कृष्ण सिकन्द एक सरकारी ठेकेदार थे, जो आम तौर पर सड़क और पुल का निर्माण करते थे। देहरादून के पास कलसी पुल उनका ही बनाया हुआ है। अपने काम के सिलसिले में इधर-उधर रहने वाले लाला केवल कृष्ण सिकन्द के बेटे प्राण की शिक्षा कपूरथला, उन्नाव, मेरठ, देहरादून और रामपुर में हुई।

बतौर फोटोग्राफर लाहौर में अपना कैरियर शुरु करने वाले प्राण को 1940 में ‘यमला जट’ नामक फ़िल्म में पहली बार काम करने का अवसर मिला। उसके बाद तो प्राण ने फिर पलट कर नहीं देखा।

रविवार के अनुसार उन्होंने लगभग 400 फ़िल्मों में काम किया। एक तरफ उनके नाम ‘राम और श्याम’ के खलनायक की ऐसी तस्वीर रही है, जिससे लोगों ने परदे के बाहर भी घृणा शुरु कर दी थी, वहीं उनके नाम ‘उपकार’ के मंगल चाचा की भूमिका भी है, जिसे दर्शकों का बेइन्तहा प्यार और सम्मान मिला। 1968 में उपकार, 1970 आँसू बन गये फूल और 1973 में प्राण को बेईमान फ़िल्म में सर्वश्रेष्ठ सहायक अभिनेता के लिये फ़िल्म फेयर अवार्ड दिया गया। इसके बाद मिले सम्मान और अवार्ड की संख्या सैकड़ों में है।

1945 में शुक्ला से विवाहित प्राण भारत-पाकिस्तान बँटवारे के बाद बेटे अरविन्द, सुनील और एक बेटी पिंकी के साथ मुम्बई आ गये। आज की तारीख में उनके परिवार में 5 पोते-पोतियाँ और 2 पड़पोते भी शामिल हैं। खेलों के प्रति प्राण का प्रेम भी जगजाहिर है। 50 के दशक में उनकी अपनी फुटबॉल टीम ‘डायनॉमोस फुटबाल क्लब’ बहुचर्चित रहा है।.

इस महान कलाकार ने 12 जुलाई 2013 को मुम्बई के लीलावती अस्पताल में अन्तिम साँस ली। उल्लेखनीय बात यह भी है कि उनके जन्म और मृत्यु की तिथि की संख्या एक ही थी- 12 (बारह)।

 प्रमुख फिल्में 

वर्ष फ़िल्म चरित्र टिप्पणी2002  तुम जियो हज़ार साल  1999  जय हिन्द  1998  बदमाश  1997  गुड़िया  हमीद 1997  सलमा पे दिल गया है  1997  लव कुश  1996  तेरे मेरे सपने  1995  साजन की बाहों में  1994  भाग्यवान  धनराज 1994  हम हैं बेमिसाल  डिसूज़ा 1993  1942: अ लव स्टोरी  1993  गुरुदेव  1993  चन्द्रमुखी  1993  आजा मेरी जान  1992  इसी का नाम ज़िन्दगी  1992  इन्तेहा प्यार की  महेन्द्र प्रताप ओबेरॉय 1992  पनाह  1992  बेवफ़ा से वफ़ा  नवाब साहब 1992  माशूक  1991  सनम बेवफ़ा  1991  बंजारन  ठाकुर बाबा 1991  लक्ष्मण रेखा  किशन लालबहादुर शर्मा 1990  रोटी की कीमत  1990  आज़ाद देश के गुलाम  अशोक भंडारी 1989  तूफान  1989  जादूगर  1989  दाता  1988  पाप की दुनिया  जेलर 1988  गुनाहों का फ़ैसला  1988  मोहब्बत के दुश्मन  1988  शेरनी  1988  धर्मयुद्ध  1988  कसम  मंगल सिंह 1988  औरत तेरी यही कहानी  1987  गोरा  1987  हिफ़ाज़त  1987  कुदरत का कानून  1987  ईमानदार  1987  मुकद्दर का फैसला  धनराज 1986  धर्म अधिकारी  1986  लव एंड गॉड  1986  जीवा  लाला 1986  बेटी  रामू 1986  सिंहासन  1986  दिलवाला  1985  पाताल भैरवी  1985  कर्मयुद्ध  चरन सिंह द्योल 1985  माँ कसम  1985  बेवफ़ाई  1985  युद्ध  1985  होशियार  1985  सरफ़रोश  बाबा 1984  हसीयत  जगदीश 1984  राज तिलक  अर्जुन सिंह 1984  सोनी महिवाल  1984  लैला  भरत सिंह 1984  फ़रिश्ता  ख़ान चाचा 1984  इंसाफ कौन करेगा  1984  दुनिया  1984  राजा और राना  1984  मेरा फैसला  कमिश्नर राना 1984  जागीर  मंगल सिंह 1984  शराबी  1983  फ़िल्म ही फ़िल्म  1983  नास्तिक  बलबीर 1983  वो जो हसीना  1983  अंधा कानून  1983  दौलत के दुश्मन  1983  सौतन  1983  नौकर बीवी का  अब्दुल 1982  ताकत  1982  तकदीर का बादशाह  1982  जानवर  1982  जीओ और जीने दो  1981  खुदा कसम  सेठ गिरधारी लालबहादुर 1981  क्रोधी  1981  कालिया  1981  लेडीज़ टेलर  सलीम बेग़ 1981  खून का रिश्ता  1981  मान गये उस्ताद  चंदन सिंह 1981  नसीब  नामदेव 1981  वक्त की दीवार  1980  ज़ालिम  1980  जल महल  1980  बॉम्बे 405 मील  1980  कर्ज़  1980  धन दौलत  1980  आप के दीवाने  1980  ज्वालामुखी  राय 1980  दोस्ताना  टोनी 1978  डॉन  1978  काला आदमी  1978  खून की पुकार  1978  अपना कानून  इंस्पेक्टर वर्मा 1978  दो मुसाफ़िर  

वर्ष फ़िल्म चरित्र टिप्पणी1978  विश्वनाथ  1978  गंगा की सौगन्ध  1978  चोर हो तो ऐसा  प्राण राजेन्द्रनाथ 1978  देश परदेस  समीर साहनी 1977  चक्कर पे चक्कर  1977  चाँदी सोना  अमर 1977  धरम वीर  1977  हत्यारा  1977  अमर अकबर एन्थोनी  किशन लाल 1976  दस नम्बरी  1976  शंकर दादा  1975  वारंट  1975  चोरी मेरा काम  1975  दो झूठ  1975  सन्यासी  1974  मजबूर  माइकल डिसूज़ा 1974  कसौटी  प्यारेलाल 1973  ज़ंजीर  शेर खान 1973  जुगनू  श्याम 1973  जोशीला  1973  बॉबी  जैक ब्रैगैन्ज़ा 1973  गद्दार  1972  यह गुलिस्ताँ हमारा  1972  परिचय  1972  विक्टोरिया नम्बर २०३  राना 1972  जंगल में मंगल  1972  रूप तेरा मस्ताना  अजीत 1972  एक बेचारा  1972  सज़ा  1972  बेईमान  काँस्टेबल राम सिंह 1972  आन बान  राजा बहादुर 1971  ज्वाला  1971  नया ज़माना  1971  जवान मोहब्बत  विनोद 1970  हमजोली  गोपाल राय 1970  गोपी  लाला 1970  यादगार  मामा जी 1970  जॉनी मेरा नाम  मोती 1970  पूरब और पश्चिम  1970  भाई भाई  1969  अंजाना  1969  सच्चाई  प्रकाश 1969  भाई बहन  रतन 1969  आँसू बन गये फूल  1968  ब्रह्मचारी  रवि खन्ना 1968  साधू और शैतान  1968  आदमी  1967  मिलन  1967  उपकार  मलंग 1967  एराउन्ड द वर्ल्ड  प्राण 1967  पत्थर के सनम  लाला भगत राम 1967  राम और श्याम  गजेन्द्र 1966  दस लाख  1966  दो बदन  अश्विनी राजेन्द्रनाथ 1966  लव इन टोक्यो  प्राण 1966  सावन की घटा  1965  खानदान  1965  मेरे सनम  श्याम 1965  गुमनाम  बैरिस्टर राकेश 1965  शहीद  1964  दूर की आवाज़  1964  राजकुमार  1964  पूजा के फूल  बलम सिंह 1963  फिर वही दिल लाया हूँ  1963  मेरे महबूब  1963  दिल ही तो है  1962  हाफ टिकट  राजा बाबू 1962  दिल तेरा दीवाना  गनपत 1962  झूला  1962  मनमौजी  जग्गा 1961  जब प्यार किसी से होता है  1960  जिस देश में गंगा बहती है  1960  छलिया  अब्दुल रहमान 1960  माँ बाप  सोहन लाल 1960  महलों के ख़्वाब  1959  बेदर्द ज़माना क्या जाने  1959  प्यार की राहें  1958  मधुमती  1958  अमर दीप  प्राण 1957  आशा  राज 1957  झलक  1957  मिस्टर एक्स  1956  इंस्पेक्टर  1956  चोरी चोरी  1955  आज़ाद  सुन्दर 1955  पहली झलक  1955  मुनीम जी  1955  कुंदन  1954  लकीरें  1954  बिरज बहू  1953  आह  1951  बहार  शेखर 1951  अफ़साना  मोहन 1950  शीश महल  1948  ज़िद्दी  

 नामांकन और पुरस्कार 
 फ़िल्मफ़ेयर पुरस्कार 
 1973 - फ़िल्मफ़ेयर सर्वश्रेष्ठ सहायक अभिनेता पुरस्कार - बेईमान
 1970 - फ़िल्मफ़ेयर सर्वश्रेष्ठ सहायक अभिनेता पुरस्कार - आँसू बन गये फूल
 1968 - फ़िल्मफ़ेयर सर्वश्रेष्ठ सहायक अभिनेता पुरस्कार - उपकार

 पद्म भूषण 
प्राण सिकंद को सन २००१ में भारत सरकार ने कला क्षेत्र में पद्म भूषण से सम्मानित किया था।

 सन्दर्भ 

 बाहरी कड़ियाँ 
 प्राण का जीवन और फिल्में
 प्राण - हिंदी सिनेमा जगत के दिग्गज - आधिकारिक वेबसाइट
 प्राण को दादासाहेब फाल्के पुरस्कार
 
 रीडिफ.कॉम पर प्राणकिशन सिकंद से भेंटवार्ता

श्रेणी:२००१ पद्म भूषण
श्रेणी:1920 में जन्मे लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी अभिनेता
श्रेणी:दादासाहेब फाल्के पुरस्कार विजेता
श्रेणी:दिल्ली के लोग
श्रेणी:भारतीय फ़िल्म अभिनेता